stanford-oval/wikipedia huggingface dataset:
Saif Ali Khan
Yksityiselämä

Khanin vanhemmat ovat palkittu näyttelijä Sharmila Tagore ja edesmennyt Mansoor Ali Khan Pataudi, joka oli Intian krikettijoukkueen kapteeni ja Pataudin ruhtinaskunnan viimeinen virallinen nawab. Khan peri isänsä arvonimen, vaikka sillä ei ole ollut laillista merkitystä vuoden 1971 jälkeen. Hänen sukujuurensa yltävät myös Bhopalin kuningashuoneeseen. Khan on äitinsä puolelta sukua Nobel-palkitulle kirjailijalle Rabindranath Tagorelle. Hänellä on kaksi sisarta, Saba Ali Khan ja Soha Ali Khan, joka on myös näyttelijä.
Saif Ali Khan meni naimisiin näyttelijä Amrita Singhin kanssa vuonna 1991. Pari erosi vuonna 2004. He saivat kaksi lasta, Sara Ali Khanin (s. 1995) ja Ibrahim Ali Khanin (s. 2001), jotka asuvat äitinsä luona. Khan on seurustellut näyttelijä Kareena Kapoorin kanssa vuodesta 2007. Heidän suhteensa on saanut paljon mediahuomiota Intiassa. Khan ja Kapoor avioituivat 16. lokakuuta 2012. Heidän ensimmäinen poikansa syntyi joulukuussa 2016 ja heidän toinen poikansa helmikuussa 2021.
Filmografia > Näyttelijä

| Vuosi | Elokuva | Rooli | Muuta |
| --- | --- | --- | --- |
| 1992 | Parampara | Pratap Singh |  |
| 1993 | Aashiq Awara | Jimmy/Rakesh Rajpal |  |
| 1993 | Pehchaan | Karan Verma |  |
| 1994 | Imtihaan | Vicky |  |
| 1994 | Yeh Dillagi | Vikram ”Vicky” Saigal |  |
| 1994 | Main Khiladi Tu Anari | Deepak Kumar |  |
| 1994 | Yaar Gaddar | Jai Verma |  |
| 1994 | Aao Pyaar Karen | Raja |  |
| 1995 | Surakshaa | Amar/Prince Vijay |  |
| 1996 | Ek Tha Raja | Sunny |  |
| 1996 | Bambai Ka Babu | Vikram ”Vicky” |  |
| 1996 | Tu Chor Main Sipahi | Raja/King |  |
| 1996 | Dil Tera Diwana | Ravi Kumar |  |
| 1997 | Hamesha | Raja/Raju |  |
| 1997 | Udaan | Raja |  |
| 1998 | Keemat: They Are Back | Ajay |  |
| 1998 | Humse Badhkar Kaun | Sunny |  |
| 1999 | Yeh Hai Mumbai Meri Jaan | Raju Tarachand |  |
| 1999 | Kachche Dhaage | Dhananjay ”Jai” Pandit |  |
| 1999 | Aarzoo | Amar |  |
| 1999 | Biwi No. 1 | Deepak |  |
| 1999 | Hum Saath-Saath Hain | Vinod |  |
| 2000 | Kya Kehna | Rahul Modi |  |
| 2001 | Love Ke Liye Kuchh Bhi Karega | Rahul Kapoor |  |
| 2001 | Dil Chahta Hai | Sameer |  |
| 2001 | Rehna Hai Tere Dil Mein | Rajiv ”Sam” Saamra |  |
| 2002 | Na Tum Jaano Na Hum | Akshay |  |
| 2003 | Darna Mana Hai | Anil Manchandani |  |
| 2003 | Kal Ho Naa Ho | Rohit Patel |  |
| 2003 | LOC Kargil | Anuj Nayyar |  |
| 2004 | Ek Hasina Thi | Karan Singh Rathod |  |
| 2004 | Hum Tum | Karan Kapoor |  |
| 2005 | Parineeta | Shekhar Ray |  |
| 2005 | Salaam Namaste | Nikhil ”Nick” Arora |  |
| 2006 | Being Cyrus | Cyrus Mistry | Englanninkielinen elokuva |
| 2006 | Omkara | Ishwar ”Langda” Tyagi |  |
| 2007 | Eklavya: The Royal Guard | Harshwardhan |  |
| 2007 | Nehlle Pe Dehlla | Jimmy |  |
| 2007 | Ta Ra Rum Pum | Rajveer ”RV” Singh |  |
| 2007 | Om Shanti Om | Itsenään | Erikoisesiintyminen laulussa ”Deewangi Deewangi” |
| 2008 | Race | Ranvir ”Ronnie” Singh |  |
| 2008 | Tashan | Jimmy Cliff |  |
| 2008 | Woodstock Villa | Itsenään | Erikoisesiintyminen |
| 2008 | Thoda Pyaar Thoda Magic | Ranbeer Talwar |  |
| 2008 | Roadside Romeo | Romeo (ääni) |  |
| 2009 | Sanam Teri Kasam | Vijay Verma |  |
| 2009 | Love Aaj Kal | Jai Vardhan Singh/nuori Veer Singh |  |
| 2009 | Kurbaan | Ehsaan Khan/Khalid |  |
| 2011 | Aarakshan | Deepak Kumar |  |
| 2012 | Agent Vinod | Agent Vinod |  |
| 2012 | Cocktail | Gautam Kapoor |  |
| 2013 | Race 2 | Ranvir ”Ronnie” Singh |  |
| 2013 | Bombay Talkies | Itsenään | Erikoisesiintyminen laulussa ”Apna Bombay Talkies” |
| 2013 | Go Goa Gone | Boris |  |
| 2013 | Bullett Raja | Raja Mishra |  |
| 2014 | Happy Ending | Yudi Jaitely/Yogi |  |
| 2014 | Humshakals | Ashok |  |
| 2015 | Phantom | Daniyal Khan |  |
| 2017 | Rangoon | Rustom ”Rusi” Billimoria |  |
| 2017 | Chef | Roshan Kalra |  |
| 2018 | Kaalakaandi | Rileen |  |
| 2018 | Baazaar | Shakun Kothari |  |
| 2019 | Laal Kaptaan | Gossain |  |
| 2020 | Tanhaji | Udaybhan Singh Rathod |  |
| 2020 | Jawaani Jaaneman | Jaswinder ”Jazz” Singh |  |
| 2020 | Dil Bechara | Abhimanyu Veer |  |
| 2021 | Bhoot Police | Vibhooti |  |
| 2021 | Bunty Aur Babli 2 | Bunty |  |
| 2022 | Adipurush |  |  |
Filmografia > Tuottaja

| Vuosi | Elokuva | Muuta |
| --- | --- | --- |
| 2009 | Love Aaj Kal | Parhaan elokuvan Filmfare Awards -ehdokkuus |
| 2012 | Agent Vinod |  |
| 2012 | Cocktail |  |
| 2013 | Go Goa Gone |  |
| 2014 | Lekar Hum Deewana Dil |  |
| 2014 | Happy Ending |  |
| 2020 | Jawaani Jaaneman |  |
Televisio

| Vuosi | Ohjelma | Rooli | Kanava |
| --- | --- | --- | --- |
| 2018–2019 | Sacred Games | Sartaj Singh | Netflix |
| 2021 | Tandav | Samar Pratap Singh | Amazon Prime Video |
Palkinnot

National Film Awards
2005: Paras miespääosa – Hum Tum
Filmfare Awards
1994: Paras miestulokas – Aashiq Awara
2002: Paras koominen rooli – Dil Chahta Hai
2004: Paras miessivuosa – Kal Ho Naa Ho
2004: ”Moto Look of the Year” – Kal Ho Naa Ho
2005: Paras koominen rooli – Hum Tum
2007: Paras negatiivinen rooli – Omkara
International Indian Film Academy Awards
2002: Paras miessivuosa – Dil Chahta Hai
2004: Paras miessivuosa – Kal Ho Naa Ho
2007: Paras negatiivinen rooli – Omkara
Screen Awards
2002: Paras miessivuosa – Dil Chahta Hai
2004: Paras miessivuosa – Kal Ho Naa Ho
2007: Paras negatiivinen rooli – Omkara
2012: Paras miessivuosa – Aarakshan
Zee Cine Awards
2002: Paras miessivuosa – Dil Chahta Hai
2004: Paras miessivuosa – Kal Ho Naa Ho
2007: Paras negatiivinen rooli – Omkara
Muita palkintoja
2008: Rajiv Gandhi Award
2010: Padma Shri
Aiheesta muualla

Wikimedia Commonsissa on kuvia tai muita tiedostoja aiheesta .
Saif Ali Khan Internet Movie Databasessa. (englanniksi)
Saif Ali Khan Elonetissä.
Saif Ali Khan Allmoviessa (englanniksi)
Saif Ali Khan ja Kareena Kapoor vuonna 2012.
Sarah Balabagan

Sarah Balabagan (s. 16. elokuuta 1979) on filippiiniläinen entinen vanki Arabiemiirikunnissa.
Balabagan kasvoi Sultan Kudaratin maakunnassa Mindanaolla. Hän lähti palvelijattareksi Al-Ayniin. 14-vuotiaana 19. heinäkuuta 1994 hän iski 85-vuotiasta työnantajaansa Almas Mohammed al-Baloushia 34 kertaa puukolla. Balabaganin mukaan al-Baloushi oli yrittänyt raiskata hänet, ja hän oli toiminut itsepuolustukseksi. 26. kesäkuuta 1995 oikeus katsoi hänen joutuneen sekä raiskauksen uhriksi että syyllistyneen itse tappoon. Hänet tuomittiin seitsemän vuoden vankeusrangaistukseen sekä maksamaan uhrin omaisille 150 000 dirhamia, kun hänelle itselleen määrättiin maksettavaksi 100 000 dirhamia.
6. syyskuuta 1995 toinen, islamilainen oikeusistuin ei pitänyt Balabagania raiskauksen uhrina vaan tuomitsi tämän kuolemaan ampumalla murhasta. Tapaus herätti kansainvälistä huomiota, ja valitusten jälkeen Balabaganin tuomio muutettiin 30. lokakuuta vuoden vankeudeksi, kepiniskuiksi ja rahallisiksi korvauksiksi. Hän palasi Filippiineille 1. elokuuta 1996.
Balabaganin tapauksesta tehtiin vuonna 1997 elokuva The Sarah Balabagan Story, jonka ohjasi Joel Lamangan ja jonka pääosassa esiintyy Vina Morales. Balabagan aloitti vapautumisensa jälkeen uran laulajana ja pääsi esiintymään televisioon Geri Halliwellin kanssa. Hänestä tuli vuonna 1998 yksinhuoltajaäiti. Hän ilmoitti elokuussa 2003 kihlauksestaan Russell Vergaraan. Hän on luopunut islamista ja kääntynyt kristinuskoon.
Seinäjoki Silver Sharks

| Seinäjoki Silver Sharks |
| --- | --- |
Perustettu:  2012
Paikkakunta:  Seinäjoki
Lajit:  Cheerleading, Cheertanssi, Nuori Suomi Liikuntaleikkikoulu, perheliikunta, Cheer-Stunt ryhmät
Seinäjoki Silver Sharks on Seinäjoen kaupungissa toimiva SM-tason kilpacheerleadingin erikoisseura, joka on perustettu keväällä 2012.
Joukkueita on cheer- ja tanssisarjoissa yhteensä yksitoista ja näiden lisäksi stunt-ryhmiä. Seurassa on harrastajia yli 200, jotka edustavat alkeistasolta edustusryhmiin. Lisäksi 50 kannattajajäsentä. Seura tarjoaa jäsenilleen niin kilpa- kuin harrastetoimintaa Suomen Cheerleadingliiton (SCL) sääntöjen mukaisesti.
Seuran viralliset värit ovat turkoosi, valkoinen, hopea ja musta, joita käytetään seura- ja joukkuevaatteissa sekä kisapuvuissa.
Joukkueet

Sweet
Lovely
Sparkly
Pretty
Serene
Shiny
Fancy
Reckless
Dreamy
Dazzle
Wicked
Vivid
Foxy
Vintage
Classy
Historia

Seura sai alkunsa, kun suuri joukko harrastajia päätti irtautua Crocodilesin amerikkalaisen jalkapallon seurasta ja perustaa paikkakunnalle oman Cheerleadingiin erikoistuneen seuran vuonna 2012. Nopeassa tahdissa harrastajamäärä nousi yli 200 nuoreen urheilijaan, ja paikkakunnan yritykset lähtivät innokkaasti tukemaan erikoisseuran alkutaipaletta.
Seuran Unique ryhmästunt-joukkue saavutti SM-pronssimitalin 2013 ja 2014 PM-mestaruuden.
Seura tekee yhteistyötä muiden paikkakunnan urheiluseurojen kanssa.
Aiheesta muualla

Viralliset kotisivut
Samuel Johnson

Joshua Reynolds, Samuel Johnson, 1772.
Samuel Johnson (7. syyskuuta 1709 / 18. syyskuuta 1709 Lichfield –  13. joulukuuta 1784) oli englantilainen kirjailija, esseisti, runoilija, elämäkertakirjoittaja ja kriitikko. Hän laati vuonna 1755 painetun englannin kielen sanakirjan A Dictionary of the English Language.
Lapsuus ja nuoruus

Samuel Johnsonin isä oli kirjakauppias, joka oli tunnettu sekä kirjallisista harrastuksistaan että raskasmielisyydestään. Nuori Samuel opiskeli Oxfordin yliopistossa puolitoista vuotta, minkä jälkeen hän joutui taloudellisista syistä keskeyttämään opintonsa. Opiskeluaika vanhoillisessa Oxfordissa lujitti Johnsonin kotoa perittyä aatemaailmaa, jossa tory-puolueella ja valtionkirkolla oli keskeinen merkitys. Vuonna 1737 Johnson muutti Lontooseen.
Työura

Johnson oli Lontoon kirjallisten piirien keskeinen hahmo 1700-luvulla. Vuonna 1747 hän sai eräältä kustantajayhtymältä tehtäväkseen laatia suuren englannin kielen sanakirjan. Työstä luvattiin kokonaisuudessaan 1 775 punnan palkkio. Johnsonilta kului sanakirjan kirjoittamiseen kahdeksan vuotta. Kirja julkaistiin kahdessa osassa, ja se teki kirjoittajastaan kuuluisan. Johnson työskenteli myös toimittajana ensin The Rambler -nimisessä aikakauslehdessä vuosina 1750–1752 ja sitten The Idler -nimisessä aikakauslehdessä vuosina 1759–1760. Vuonna 1762 Johnson sai Yrjö III:lta 300 punnan vuotuisen eläkkeen, joka turvasi hänen toimeentulonsa. Hän perusti vuonna 1764 Literary Clubin, jonka jäseniä olivat muiden muassa Oliver Goldsmith, Joshua Reynolds, David Garrick, Edmund Burke, Adam Smith ja James Boswell.
Boswell ja Johnson matkustivat yhdessä 1773 Skotlantiin ja Hebrideille, jota Johnson kuvasi teoksessa Journey to the Western Isles of Scotland (1775). Boswell kirjoitti Johnsonista niin tarkan ja elävän kuvauksen, että siitä on myöhemmin voitu päätellä, että Johnsonia vaivasi kroonisen masennuksen lisäksi Touretten oireyhtymä.
Monet Johnsonin lauseista elävät sitaatteina:
»When a man is tired of London, he is tired of life; for there is in London all that life can afford (suomeksi: Kun on kyllästynyt Lontooseen, on kyllästynyt elämään; sillä Lontoossa on kaikki, mitä elämä voi tarjota.)»
Huomautuksia

↑  Iso-Britannia siirtyi juliaanisesta kalenterista gregoriaaniseen kalenteriin vuonna 1752.
Kirjallisuutta

Boswell, James: Tohtori Johnsonin elämä.  ((The Life of Samuel Johnson, 1791.) Roger Ingpenin toimittamasta täydellisestä laitoksesta valikoinut ja suomentanut Jouko Linturi)  Helsinki:  Tammi, 1970.
Hirn, Yrjö: Tri Johnson ja James Boswell. Kuvaus Englannin oloista ja erikoisuuksista.  ((Dr Johnson och James Boswell. En bok om engelskt liv och lynne, 1922.) Suomentanut Raoul af Hällström)  Helsinki:  Otava, 1923.
Aiheesta muualla

Kuvia tai muita tiedostoja aiheesta Samuel Johnson Wikimedia Commonsissa
Lisää luettavaa aiheesta Samuel Johnson on Wikiaineistossa (englanniksi)
Sitaatteja aiheesta Samuel Johnson Wikisitaateissa
Salmijärvi (Viitasaari, Niinimäenkylä)

| Salmijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°12′28″N, 25°27′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskujoki:  joki Syväjärveen 
Järvinumero:  14.437.1.006
Mittaustietoja
Pinnankorkeus:  107,2 m  
Pituus:  420 m  
Leveys:  230 m  
Rantaviiva:  0,949 km  
Pinta-ala:  4,783 ha  
Tilavuus:  0.000066 km³ 
Keskisyvyys:  1,38 m  
Suurin syvyys:  4 m  
Saaria:  ei saaria 
 fiSalmijärvi 
Salmijärvi  on Keski-Suomessa Viitasaarella  Niinimäenkylän lähellä sijaitseva järvi.
Maantietoa

Järvi on 420 metriä pitkä, 230 metriä leveä, ja sen pinta-ala on 4,8 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 66 000 kuutiometriä. Sen keskisyvyys on 1,4 metriä ja suurin syvyys on 4,0 metriä. Sen rantaviivan pituus on 950 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Komujoen valuma-alueeseen (14.437) se kuuluu. Järven vedenpinnan korkeus on 107,2 metriä mpy.
Serena (nimi)

| Serena |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Sere, Sereena, Serenah, Serene, Serenna, Seriina, Serina, Serinah, Serinna, Seryna 
Vastineita eri kielissä:  –
Nimen alkuperä:  lat. ’tyyni, rauhallinen’
Infobox OKNimi-testi OK: 
Serena on naisen etunimi. Se on feminiinimuoto latinan adjektiivista serenus, jonka merkitys on ’tyyni, rauhallinen’.
Serena on ollut erään varhaiskristillisen pyhimyksen nimi. Kirkollisen perimätiedon mukaan hän oli spoletolainen marttyyrineito. Nykyaikana Serena-nimen tunnettuutta on lisännyt amerikkalainen tennistähti Serena Williams.
Suomessa Serenaa on käytetty etunimenä jo 1800-luvulla. Digi- ja väestötietoviraston etunimitilastoon on lokakuuhun 2022 mennessä kirjattu noin 300 tämännimistä naista.
Serenalla ei ole nimipäivää almanakassa.
Tunnettuja Serenoja

Serena Auñón-Chancellor (s. 1976), yhdysvaltalainen avaruuslentäjä
Serena Lederer (1867–1943), juutalaistaustainen taiteen keräilijä ja mesenaatti
Serena Williams (s. 1981), yhdysvaltalainen tennispelaaja ja olympiavoittaja
Kuvitteellisia Serenoja

Serena, Pokémon-sarjan hahmo
Serena Pemberton, päähenkilö Susanne Bierin ohjaamassa draamaelokuvassa Serena
Serena van der Woodsen, hahmo televisiosarjassa Gossip Girl
Salmijärvi (Viitasaari, Tokolankylä)

| Salmijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°03′41″N, 26°03′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  Salmipuro Suotajärveen 
Järvinumero:  14.427.1.002
Mittaustietoja
Pinnankorkeus:  115,3 m  
Pituus:  600 m  
Leveys:  190 m  
Rantaviiva:  1,343 km  
Pinta-ala:  5,385 ha  
Saaria:  ei saaria 
 fiSalmijärvi 
Salmijärvi  on Keski-Suomessa Viitasaarella  Tokolankylän lähellä sijaitseva järvi.
Maantietoa

Järvi on 600 metriä pitkä, 190 metriä leveä, ja sen pinta-ala on 5,4 hehtaaria. Järvellä ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Suotajärven valuma-alueeseen (14.427) se kuuluu. Järven vedenpinnan korkeus on 115,3 metriä mpy.
Sardinian ralli 2018

|  Sardinian ralli 2018 |
| --- | --- |
 7. osakilpailu 13 osakilpailusta kaudella 2018. 
Ajankohta:  7.–10 heinäkuuta 2018
Pituus:  20 erikoiskoetta, 313,46 km


Palkintokoroke
Voittaja:   Thierry Neuville    Nicolas Gilsoul
Toinen:   Sébastien Ogier    Julien Ingrassia
Kolmas:   Esapekka Lappi    Janne Ferm
Thierry Neuville ja Nicolas Gilsoul juhlivat Sardinian rallissa 2018. Kuvaaja Fabien Dufour.
Sardinian ralli 2018 oli rallin maailmanmestaruussarjan kilpailu kaudella 2018. Kilpailu ajettiin 7.–10 heinäkuuta 2018. Kilpailussa ajettiin 20 erikoiskoetta, joiden pituus yhteensä oli 313,46 kilometriä. Siirtymiä oli yhteensä 1 072,92 kilometriä, jolloin rallin kokonaispituus oli 1 386,38 kilometriä.
Tapahtumia

Sébastien Ogierin kartanlukija Julien Ingrassia unohti aikakortin erikoiskokeen 19 alkuun, mutta Ott Tänak kuljetti sen perille. Ilman aikakorttia kaksikkoa ei oltaisi päästetty viimeiselle erikoiskokeelle. Ogier ja Ingrassia saivat sakot ulkopuolisen avun saannista. Sakon lisäksi heille määrättiin pisteiden menetys ehdollisena mikäli rike toistuisi ennen kauden loppua.
Erikoiskokeet

Shakedown ja ensimmäinen erikoiskoe ajettiin torstaina 7. heinäkuuta.
| Päivä | Aika | Nro | Nimi | Pituus |
| --- | --- | --- | --- | --- |
| 7. heinäkuuta | 18.00 | SSS 1 | Ittiri Arena Show | 2,00 km |
| 8. heinäkuuta | 8.33 | SS 2 | Tula 1 | 21,99 km |
| 8. heinäkuuta | 9.48 | SS 3 | Castelsardo 1 | 14,52 km |
| 8. heinäkuuta | 10.37 | SS 4 | Tergu-Osilo 1 | 14,14 km |
| 8. heinäkuuta | 11.48 | SS 5 | Monte Baranta 1 | 10,78 km |
| 8. heinäkuuta | 15.02 | SS 6 | Tula 2 | 21,99 km |
| 8. heinäkuuta | 16.17 | SS 7 | Castelsardo 2 | 14,52 km |
| 8. heinäkuuta | 17.06 | SS 8 | Tergu-Osilo 2 | 14,14 km |
| 8. heinäkuuta | 18.24 | SS 9 | Monte Baranta 2 | 10,78 km |
| 9. heinäkuuta | 8.38 | SS 10 | Coiluna-Loelle 1 | 14,95 km |
| 9. heinäkuuta | 9.33 | SS 11 | Monti di Alà 1 | 28,52 km |
| 9. heinäkuuta | 10.11 | SS 12 | Monte Lerno 1 | 29,11 km |
| 9. heinäkuuta | 14.11 | SS 13 | Città di Ittiri - Coros | 1,40 km |
| 9. heinäkuuta | 16.08 | SS 14 | Coiluna-Loelle 2 | 14,95 km |
| 9. heinäkuuta | 17.03 | SS 15 | Monti di Alà 2 | 28,52 km |
| 9. heinäkuuta | 17.41 | SS 16 | Monte Lerno 2 | 29,11 km |
| 10. heinäkuuta | 8.45 | SS 17 | Cala Flumini 1 | 14,06 km |
| 10. heinäkuuta | 9.38 | SS 18 | Sassari - Argentiera 1 | 6,96 km |
| 10. heinäkuuta | 11.12 | SS 19 | Cala Flumini 2 | 14,06 km |
| 10. heinäkuuta | 12.18 | SS 20 | Sassari - Argentiera 2 Power Stage | 6,96 km |
Lähde:
Tulokset

| Merkintä | Luokka |
| --- | --- |
WRC: Rallin MM-sarjaan osallistuja, oikeutettu valmistajien pisteisiin.
WRC: Osallistuja MM-sarjaan, ei valmistajan pisteille.
WRC2: Rekisteröitynyt osallistuja WRC-2 -mestaruuteen
WRC3: Rekisteröitynyt osallistuja WRC-3 -mestaruuteen

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Luokka> Yleiskilpailu | Yleiskilpailu | Yleiskilpailu |
| --- | --- | --- | --- | --- | --- | --- | --- | --- |
| 1 |  Thierry Neuville |  Nicolas Gilsoul | Hyundai i20 Coupe WRC | 3:29:18.7 | 0.0 | WRC |  |  |
| 2 |  Sébastien Ogier |  Julien Ingrassia | Ford Fiesta WRC | 3:29:19.4 | +0.7 | WRC |  |  |
| 3 |  Esapekka Lappi |  Janne Ferm | Toyota Yaris WRC | 3:31:15.0 | +1:56.3 | WRC |  |  |
| 4 |  Hayden Paddon |  Sebastian Marshall | Hyundai i20 Coupe WRC | 3:32:13.9 | +2:55.2 | WRC |  |  |
| 5 |  Mads Østberg |  Torstein Eriksen | Citroën C3 WRC | 3:32:29.6 | +3:10.9 | WRC |  |  |
| 6 |  Craig Breen |  Scott Martin | Citroën C3 WRC | 3:33:50.4 | +4:31.7 | WRC |  |  |
| 7 |  Jari-Matti Latvala |  Miikka Anttila | Toyota Yaris WRC | 3:40:40.8 | +11:22.1 | WRC |  |  |
| 8 |  Jan Kopecký |  Pavel Dresler | Škoda Fabia R5 | 3:42:33.3 | +13:14.6 | WRC2 |  |  |
| 9 |  Ott Tänak |  Martin Järveoja | Toyota Yaris WRC | 3:42:36.9 | +13:18.2 | WRC |  |  |
| 10 |  Teemu Suninen |  Mikko Markkula | Ford Fiesta WRC | 3:44:49.1 | +15:30.4 | WRC2 |  |  |
| Lähde:  | Lähde:  | Lähde:  | Lähde:  | Lähde:  | Lähde:  | Lähde:  |  |  |
Aiheesta muualla

Kuvia tai muita tiedostoja aiheesta Sardinian ralli 2018 Wikimedia Commonsissa
Rally-Maps.com erikoiskokeet kartalla (englanniksi)
Osakilpailut MM-rallikaudella 2018
Monte Carlo
Ruotsi
Meksiko
Korsika
Argentiina
Portugali
Sardinia
Suomi
Saksa
Turkki
Wales
Katalonia
Australia
Rallin maailmanmestaruussarjan Sardinian rallit
| --- | --- |
2000-luku:   2004  2005  2006  2007  2008  2009 
2010-luku:   2011  2012  2013  2014  2015  2016  2017  2018  2019 
2020-luku:   2020  2021  2022  2023  2024
Setä Samulin sirkus

| Setä Samulin sirkus Pelle Miljoona & Rockers |
| --- | --- | --- |

Studioalbumin tiedot
 Äänitetty : 2004
 Studio : Lepolandia
 Julkaistu: 18. elokuuta 2004
 Tuottaja(t): Kai Järvinen
 Tyylilaji: folk, rock, reggae
 Kesto: 47.22
 Levy-yhtiö: Stupido Records
Listasijoitukset
  14.
Pelle Miljoona & Rockersin muut julkaisut
| Tee itselles elämä 2001 | Setä Samulin sirkus 2004 | Arambol 2006 |
Pelle Miljoonan muut julkaisut
| Vallankumous kulttuuriin 2004 | Setä Samulin sirkus 2004 | Tää on kapinaa! 2005 |
Setä Samulin sirkus on Pelle Miljoona & Rockers -yhtyeen yhdeksäs ja Pelle Miljoonan 25. albumi. Se julkaistiin 18. elokuuta 2004.
Kappaleet

Kaikki kappaleet säveltänyt ja sanoittanut Pelle Miljoona sekä sovittanut Rockers.
Setä Samulin sirkus – 4.01
Vaeltava mies – 3.00
Juokset pakoon rakkautta – 3.42
Renaldo ja Clara – 4.08
Tappajaskidi – 4.21
Ison Pomon suojeluksessa – 5.44
Napalm-Sue – 3.02
Jumalan morsian – 3.09
Koti siellä missä rakkaus – 3.36
Kulkee irti menneestä – 4.15
Isäntä vei tehtaan pois – 4.08
Yö on hiljainen – 4.16
Kokoonpano > Yhtye

Pelle Miljoona – laulu
Puka Oinonen – kitara
Tero Siitonen – basso, taustalaulu
Vänni Väänänen – rummut ja perkussiot
Kokoonpano > Vierailevat muusikot

Maria Hänninen – viulu, laulu
Kai Järvinen – piano, akustinen kitara, taustalaulu
Kokoonpano > Tuotanto

Kai Järvinen – tuottaja, äänittäjä
Petri Majuri – masteroija (Seawolf-studio)
Nauska – kuvat
Sirkku – kansi
Lepolandian poikakuoro – kiitos
Seppälä (Halikko)

Seppälä on kylä entisen Halikon kunnan alueella läntisessä Salossa Hajalan taajaman piirissä. Kylä sijaitsee Hajalantien varrella aivan 110-tien läheisyydessä. Seppälä muodostuu useista pienistä irrallaan olevista kyläalueista, mutta ainoa asutus on Seppälän kantatila Hajalantien varrella sekä Vehka-alhon maatila kunnanrajan läheisyydessä. Seppälän naapurikylät ovat Yöntilä, Hulvela, Korvenpää ja Kinnarpyöli.
Seppälän tila on rakennettu metsäisen mäen itärinteelle. Mäellä sijaitsee Seppälänlammi. Vainionjokeen rajoittuva kylän itäosa on käännetty kokonaan pelloksi.
Seppälän yksinäistalosta on muodostunut oma kylänsä vasta myöhäiskeskiajalla. Tila on mainittu vuoden 1540 maakirjassa ja sillä on ollut muutamia torppia, jotka kuitenkin on hylätty 1900-luvulle tultaessa.
Seinäjärvi (Virrat)

| Seinäjärvi |
| --- | --- |
Valtiot:  Suomi 
Paikkakunta:  Virrat ja Alavus 
Koordinaatit:  62°22′39″N, 23°23′14″E
Vesistöalue ja valuma-alueen tietoja
Laskujoki:  Sulkueenjoki 
Järvinumero:  42.074.1.002
Mittaustietoja
Pinnankorkeus:  138,9 m  
Rantaviiva:  42,711 km  
Pinta-ala:  8,62782 km²  
Tilavuus:  0,01704009 km³  
Keskisyvyys:  1,98 m  
Suurin syvyys:  4,2 m  
Saaria:  63 
 fiSeinäjärvi 
Seinäjärvi  on Pirkanmaan Virroilla ja Etelä-Pohjanmaan Alavudella Seinäjärven lähellä sijaitseva järvi.